Naarakoski (Äänekoski)

**Naarakoski** on Keski-Suomen Äänekoskellä sjaitseva noin 400–500&nbsp;metriä pitkä ja 50&nbsp;metriä leveä kaksiosainen koskialue ja samalla Naarajärven lasku-uoma. Se muodostuu Naarakoskesta ja Kissankoskesta, jotka laskevat Naarajärvestä Kuhnamoon. Naarakoski on noin 200&nbsp;metriä pitkä ja se laskee Kissakosken yläpuolella sijaitsevaan suvantoon. Suvannon alapuolella sijaitsee saari, jonka molemmilta puolilta laskee alle 100&nbsp;metriä pitkä Kissakoski Kuhnamossa länteen päin työntyvään lahteen. Naarakosken alapuolella virtaveden ylittää Jyväskylä–Haapajärvi-rautatien silta. Kosken länsirannassa sijaitsee yksi kiinteä asuintalo ja yksi vapaa-ajan asunto. Itärannassa on kaksi luonnonsuojelualuetta.

## Historiaa
Yläpuolisessa Suojoessa olevia koskia ja Naarakoskea on perattu uiton helpottamiseksi. Uittotoiminta päättyi vasta vuonna 1964. Tästä huolimatta Parantalankoskeen ja Leuhunjoen Leuhunkoskeen valmistui vesivoimalaitokset vuonna 1960. Suojoki valjastettiin vesivoiman tuotantoon Hietamankoskessa vuonna 1966. Naarakoski suojeltiin valjastamiselta ja sitä pidettiin vuonna 1977 lähes luonnontilaisena, vaikka voimalaitokset säännöstelivät veden virtaamia voimakkaasti. Uittosäännön kumoamisen jälkeen monia yläjuoksun koskia ja Naarakosket on kunnostettu . Reitin voimaloihin on saatu kalatiet, joiden vaikutus Naarakosken kalastoon alkaa vasta vaikuttamaan.

## Luontoarvoja
Naarakoski ja Kissakoski muodostavat kansallisesti arvokkaan koskijakson, joka on suojeltu koskiensuojelulailla (tunnus MUU090021&nbsp;). Koski on virkistyskalastusalue, jonka tärkein saaliskala on järvitaimen. Kosken lähiympäristö on maisemallisesti vaikuttava kohde.

Saarijärven reitin ravinnekuormitus on Keski-Suomen vesistöihin nähden suurempi, mikä johtuu suo-ojituksesta, turvetuotannosta ja muusta hajakuormituksesta, sekä Karstulan kunnan ja Saarijärven kaupungin vedenpuhdistamoista. Naarakosken pohjaeläimien ja levien tila on vuonna 2022 tyydyttävä ja kalaston vastaavasti hyvä. Kun veden biologinen ja fysikaalis-kemialliset tilat ovat hyvät, on sen ekologinen tila vain tyydyttävä.

Kosken kalastus on luvanvaraista ja lupia myöntää Äänekosken kalastusosakaskunta.

## Hydrologiaa
Naarakosken virtaamatiedot on tässä arvioitu lähes saman suuruisiksi kuin Suojoessa sijaitsevalla Hietamankosken vesivoimalaitoksellakin . Sen lähtövirtaamat ovat keskivirtaamana&nbsp;(MQ) olleet 30,26&nbsp;kuutiometriä sekunnissa (m³/s  tai 32&nbsp;m³/s vuosina 1984–2010  taikka noin 30&nbsp;m³/s ), keskiylivirtaamana&nbsp;(MHQ) 99,04&nbsp;m³/s  ja keskialivirtaamana&nbsp;(MNQ) 2,67&nbsp;m³/s. Virtaama-arvot on mitattu vuosina 1976–2022. Pienin mitattu virtaama&nbsp;(NQ) on 0&nbsp;m³/s, joka sattui viimeksi 15.5.1982, ja suurin virtaama&nbsp;(HQ) on 167,00&nbsp;m³/s, joka mitattiin 27.11.2018.

Koskessa on 2,3&nbsp;metrin pudotus, joka jakautuu kahteen osaan. Karttapaikan ylä- ja alapuolisten järven keskikorkeuksien mukaan pudotus on 2,1&nbsp;metriä.

## Vesistösuhteita
Koski muodostaa Saarijärven reitin alimman osuuden. Reitin pituudeksi on ilmoitettu 95&nbsp;kilometriä ja pudotukseksi 58,7&nbsp;metriä. Koski onkin alarajana Saarijärven reitin valuma-alueelle&nbsp;(14.6), jonka Saarijärven alue|Saarijärven alueen&nbsp;(14.61) Naarajärven alueeseen&nbsp;(14.611) se kuuluu. Kosken valuma-alueen pinta-ala on 3&nbsp;120&nbsp;neliökilometriä ja järvisyys on 9,24&nbsp;% .

## Lähteet

## Aiheesta muualla
* Kalastusluvan myyjät (kalastussäännöt)